**Haldusleping rahvusvahelise kaitse saajate vastuvõtmiseks ja neile teenuste osutamiseks**

*/kuupäev vastavalt digiallkirjastamise kuupäevale/*

**Sotsiaalkindlustusamet,** registrikood 70001975 (edaspidi SKA), mida esindab põhimääruse alusel Sotsiaalkindlustusameti peadirektor ........................ ja

........................, registrikood ........................ (edaspidi KOV), mida esindab ........................ alusel ........................

edaspidi koos nimetatult pooled, arvestades Euroopa Liidu Nõukogu 04.03.2022 rakendusotsust (EL) nr 2022/382, millega määratakse kindlaks Ukrainast lähtuva põgenike massilise sissevoolu olemasolu direktiivi 2001/55/EÜ artikli 5 tähenduses ning Vabariigi Valitsuse 08.03.2022 korraldust nr 66 “Ajutise kaitse kohaldamine”, millega nähakse ette ajutine kaitse isikutele, kes lahkusid sõjalise konflikti tõttu Ukrainast alates 24. veebruarist 2022, sõlmivad käesoleva halduslepingu (edaspidi leping) järgmistel tingimustel:

1. **Üldsätted**
	1. Leping on sõlmitud välismaalasele rahvusvahelise kaitse andmise seaduse (edaspidi VRKS) § 73 lõike 3¹ alusel.
	2. Käesoleva lepingu lahutamatud osad on selle lisad, milles lepitakse kokku lepingu sõlmimise ajal ja pärast lepingu sõlmimist ning, mis moodustavad koos lepinguga ühtse tervikliku kokkuleppe poolte vahel.
	3. Lepingul on sõlmimise hetkel järgmised lisad:

Lisa 1 – Aruande vorm.

1. **Lepingu eesmärk ja ese**
	1. Lepingu eesmärk on määrata kindlaks haldusülesande täitmise tingimused ja poolte õigused, kohustused ja vastutus.
	2. Haldusülesandeks on rahvusvahelise kaitse saajate vastuvõtmine ning vajadusel VRKS § 73 lõike 4 punktis 1 ja 3 nimetatud teenuste osutamine.
	3. Käesolevat lepingut kohaldatakse ka rahvusvahelise kaitse saajatele, kellele KOV on korraldanud ajutise majutuse või kes on pöördunud KOVi poole abi saamiseks eluaseme leidmisel/üürilepingu sõlmimisel ning kes on asunud või asuvad püsivalt elama KOVi territooriumile.
2. **Poolte õigused ja kohustused**
	1. **KOVil on õigus:**
		1. saada SKAlt teavet, mis on vajalik lepingust tulenevate kohustuste täitmiseks;
		2. saada lepingu raames osutatud teenuste kulude katmiseks hüvitist vastavalt käesoleva lepingu punktis 4 sätestatule;
		3. esitada SKAle taotlus ettemaksu saamiseks lepingu punktis 4.1.1. nimetatud kulude katmiseks.
	2. **KOV kohustub:**
		1. vajaduse korral abistama rahvusvahelise kaitse saajaid elukoha leidmisel ja tõlketeenuse korraldamisel;
		2. kandma KOVi pöördunud rahvusvahelise kaitse saajate andmed sotsiaalteenuste ja -toetusete andmeregistrisse (STAR) alates vastava rakenduse kasutusele võtmisest. Varem kandmata andmed kannab STARI SKA;
		3. hoidma rahvusvahelise kaitse saajate kohta teatavaks saanud teabe konfidentsiaalsena ja järgima rahvusvahelise kaitse saajate isikuandmete töötlemisel isikuandmete kaitse nõudeid;
		4. kasutama lepingu alusel saadud rahalisi vahendeid sihipäraselt, pidama arvestust ning säilitama vajalikud alusdokumendid kooskõlas raamatupidamise seadusest tulenevate nõuetega ning esitama need SKAle tema nõudmisel;
		5. teavitama SKAd viivitamatult asjaoludest, mis takistavad või võivad takistada kohustuste nõuetekohast ja õigeaegset täitmist.
	3. **SKAl on õigus:**
		1. anda KOVile juhiseid lepingu täitmiseks;
		2. teostada järelevalvet lepingu täitmise üle, sh rahaliste vahendite sihtotstarbelise kasutamise üle.
	4. **SKA kohustub:**
		1. esitama KOVile andmed rahvusvahelise kaitse saajate kohta, kelle SKA on suunanud või suunab püsivalt elama KOVi territooriumile;
		2. hüvitama lepingu raames KOV osutatud teenuste kulud vastavalt käesoleva lepingu punktis 4 sätestatule;
		3. andma KOVile teavet, mis on vajalik lepingust tulenevate kohustuste täitmiseks;
		4. teavitama KOVi viivitamatult asjaoludest, mis takistavad või võivad takistada kohustuste nõuetekohast ja õigeaegset täitmist.
3. **KOV osutatud teenuste kulude hüvitamine ja aruandlus**
	1. Riigieelarvest kaetakse SKA kaudu järgmised KOVi kantud kulud:
		1. rahvusvahelise kaitse saaja kasutusse antava eluruumi ühekordselt sõlmitava üürilepingu sõlmimisega seotud kulud kuni 6 toimetulekupiiri määra perekonna kohta;
		2. rahvusvahelise kaitse saajale võimaldatava tõlketeenuse kulu kuni 8 toimetulekupiiri määra inimese kohta või kuni 16 toimetulekupiiri määra perekonna kohta kuni kahe aasta vältel.
	2. Eelmisel kuul lepingu punktis 4.1. nimetatud kulude kohta esitab KOV SKAle arve läbi e-arve keskkonna hiljemalt järgmise kuu 10. päeval. Arvel kajastatakse kulud teenuste lõikes eraldi real;
		1. Lisaks arvele esitab KOV kantud kulude kohta vormikohase aruande (lisa 1) e-postiaadressile info@sotsiaalkindlustusamet.ee. Aruande esitamise kohustus lõpeb STARi rahvusvahelise kaitse saajate rakenduse kasutusele võtmisel kui kõik andmed on STARi kantud.
		2. SKA hüvitab kantud kulutused hiljemalt 14 päeva jooksul arve saamisest;
		3. Perioodil 24.02.2022 kuni 30.04.2022 lepingu punktis 4.1. nimetatud kulude kohta esitab KOV SKAle arve läbi e-arve keskkonna hiljemalt 31.08.2022;
	3. Eluruumi ühekordselt sõlmitava üürilepingu sõlmimisega seotud kulude katmiseks on KOVil võimalik taotleda ettemaksu. Üürilepingu sõlmimisega seotud kulude katmiseks makstakse KOVile ettemaksuna iga vastuvõetava perekonna kohta hüvitist 6 toimetulekupiiri määras;
		1. Ettemaksu saamiseks esitab KOV SKAle taotluse. SKA tasub ettemaksu KOVi arvelduskontole 14 päeva jooksul taotluse saamisest;
		2. Ettemaks tasaarveldatakse vastavalt esitatud arvetele (üürilepingu sõlmimisega seotud kulude ulatuses). Lepinguliste kohustuste lõppemisel tagastab KOV kasutamata jäänud ettemaksu summa SKAle.
4. **Järelevalve lepingu täitmise üle**
	1. Järelevalvet lepingu täitmise üle teostab SKA.
	2. Järelevalve teostajal või tema poolt volitatud isikul on õigus teha vajalikke järelevalve toiminguid lepingu täitmise kontrollimiseks.
	3. KOV tagab järelevalve teostamiseks juurdepääsu asjakohasele teabele ja dokumentatsioonile.

**6. Vastutus**

6.1. Pooled täidavad oma kohustusi nõuetekohaselt, mõistlikult ja heas usus.

6.2. Pooled vastutavad oma kohustuste täitmata jätmise või mittekohase täitmise eest, välja arvatud juhul kui täitmisest keeldumise või mittekohase täitmise õigus tuleneb lepingust või seadusest.

6.3. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.

6.4. Pooled ei vastuta kohustuste täitmata jätmise või mittekohase täitmise eest, kui kohustuste täitmata jätmise või mittekohase täitmise põhjustas teise poole tegevus või tegevusetus.

6.5. Pool teatab teisele poolele lepingu rikkumisest 30 päeva jooksul arvates päevast, millal ta sai teada või pidi lepingu rikkumisest teada saama.

6.6. SKAl on õigus nõuda mittesihtotstarbeliselt kasutatud kulude katmiseks makstud rahaliste vahendite tagastamist.

6.7. Hüvitatud kulutuste täieliku või osalise tagasinõudmise korral on KOV kohustatud nõutud summa määratud tähtpäevaks tagasi maksma.

**7. Teated ja poolte esindajad**

7.1. Kõik pooltevahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või muul aadressil, mis on teisele poolele kirjalikult teatavaks tehtud.

7.2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

7.3 SKA esindaja lepingu täitmisel ja sellega seonduva teabe andmisel on .............., tel +372 ................., e-post .................@sotsiaalkindlustusamet.ee.

7.4. KOV esindaja lepingu täitmisel ning sellega seonduva teabe andmisel on .............., tel +372 ..............., e-post ...............@.....................ee.

1. **Lepingu jõustumine, muutmine ja lõpetamine**
	1. Leping jõustub allkirjastamisest ja kehtib kuni poolte lepingujärgsete kohustuste nõuetekohase täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
	2. Lepingut muudetakse poolte kokkuleppel. Kõik lepingu muudatused jõustuvad pärast nende allakirjutamist või poolte määratud tähtajal.
	3. SKAl on õigus ühepoolselt muuta aruande vormi (lisa 1) ning selleks kirjalikku kokkulepet ei sõlmita.
	4. Lepingu lõpetamine on võimalik poolte kirjalikul kokkuleppel.
2. **Lõppsätted**
	1. Kõik lepingu täitmisel ja tõlgendamisel tekkinud vaidlused lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus vastavalt halduskohtumenetluse seadustikule halduskohtus vastavalt Eesti Vabariigi kehtivatele õigusaktidele.
	2. Pooled juhinduvad lepingu täitmisel Eesti Vabariigis kehtivatest õigusaktidest.
	3. Leping on allkirjastatud digitaalselt.

**Poolte andmed ja allkirjad**

**SKA KOV**

*/allkirjastatud digitaalselt/ /allkirjastatud digitaalselt/*

Sotsiaalkindlustusamet ............................................

Paldiski mnt 80, 15092 Tallinn ............................................

tel 612 1360 tel .......................................

e-post info@sotsiaalkindlustusamet.ee e-post .................................